
Javni poziv za izbor projektnih predlogov za uvrstitev na indikativni seznam naložb za
sofinanciranje s sredstvi Sklada za modernizacijo v obdobju 2026-2030 (JP MS 2025)
ODGOVORI NA VPRAŠANJA
OBJAVA: 12. 9. 2025 – 1. krog



	1.
	Prejeto: 21. 8. 2025

	Vprašanja:
Spoštovani,

v okviru javnega poziva vam posredujemo naslednja vprašanja:
1. Naložbe javnega poziva se nanašajo na prednostno področje shranjevanje energije in modernizacija energetskih omrežij, vključno z upravljanjem na strani povpraševanja, s cevovodi za daljinsko ogrevanje in omrežji za prenos električne energije ter povečanjem povezav med državami članicami in infrastrukturo za brezemisijsko mobilnost. Posebni pogoji, navedeni v točki 8.2. javnega poziva pa se nanašajo le na investicije v shranjevanje električne energije. Potemtakem ostale upravičene investicije prednostnega področja (navedeno spodaj) skladno z ETS direktivo nimajo dodatnih posebnih pogojev? Ker se pod shranjevanje energije uvršča tudi shranjevanje vodika, predvidevamo, da je to tudi upravičena naložba, prav tako polnilna infrastruktura za vodik ter infrastruktura za prenos in distribucijo.
Energy storage and the modernisation of energy networks. Including district heating pipelines, grids for electricity transmission and the increase of interconnections between Member States.
a) Smart electricity grids – (such as demand side management measures and flexible response investments, smart
metering).
b) Demand side response measures (User side).
c) Upgrading electricity grids for e-mobility/deployment of charging stations.
d) Electricity grids enabling renewable energy investments such as network investments; enhancing flexibility of
electricity systems.
e) Investments increasing interconnections between the Member States.
f) Modernisation of electricity transmission infrastructure.
g) Heat distribution grid modernization leading to decreased heat losses.
h) Smartening of DH and cooling networks.
i) Energy storage (electricity, heat, cold, etc).
j) Infrastructure for the transmission and distribution of green hydrogen including refuelling stations.

2. V tabeli 8.1 javnega razpisa (pogoji za ugotavljanje upravičenosti) je navedeno, da »Nakup zemljišča in pripravljalna dela, kot sta pridobivanje dovoljenj in opravljanje predhodnih študij izvedljivosti, se ne štejejo za začetek del, hkrati pa ne morejo biti upravičeni stroški po tem javnem pozivu«. V
pripadajočem prijavnem obrazcu pa je pod zavihkom projektni predlog, pod točko 1.7 ocenjeni stroški

naložbe zahtevano, da se vnese delež pričakovane subvencije iz modernizacijskega sklada tudi za nakup zemljišč, študije izvedljivosti, inštalacijska in gradbena dela. Prosimo za pojasnilo, kateri stroški so torej upravičeni in kateri ne ter na kakšen način se potem pravilno izpolni tabela.













3. Po tem javnem pozivu stroški niso upravičeni za investicije v proizvodne OVE kapacitete. Med kazalniki v projektnem obrazcu, ki izkazujejo dodano vernost naložbe pa je treba navesti tudi dodatne nameščene zmogljivosti za proizvodnjo energije iz OVE. Mora tako projekt zajemati nove ali obstoječe OVE kapacitete, kljub temu, da stroški niso upravičeni? Če da, ali se kljub temu potem oceni vrednost samo investicije v hranilnike EE in navede stroške, medtem pa se pri izračunavanju kazalnikov upošteva celotna investicija oz. zajame že obstoječi OVE vir? Izračunavanje prihrankov energije ter emisij je namreč možno le skupaj z OVE virom.









4. Med posebnimi pogoji za hranilnike EE je navedeno, da morajo biti neposredno priključene na elektroenergetsko omrežje. Kako je v primeru zaprtega distribucijskega sistema, ki je del javnega elektroenergetskega sistema, hranilnik, ki je del tega sistema, pa bo na voljo javnemu omrežju in samooskrbnim elektrarnam?
5. V primeru, da naprava za shranjevanje EE še nima soglasja za priključitev, katera druga dokumentacija je sprejemljiva priloga po tem javnem pozivu (ki dokazuje tudi vir EE, načrtovan, obstoječ)?

Obenem bi ministrstvo prijazno pozvali k podaljšanju roka za prijavo, ki je trenutno manj kot 1 mesec, da se lahko pripravi kvalitetna in ustrezna vloga za projekte, ki bodo prispevali k izpolnjevanju cilja sredstev modernizacijskega sklada, ki je pospeševanje prehoda v podnebno nevtralnost.
Odgovor:
Ad 1) Ugotovitev je pravilna, za ostale naložbe, ki se ne nanašajo na shranjevanje električne energije, ni posebnih pogojev za ugotavljanje upravičenosti. Pod upravičeno prednostno področje v okviru JP MS 2025 spadajo vsi našteti primeri naložb. Poudarjamo pa, da se vodik, proizveden iz fosilnih goriv, na seznam upravičenih naložb v okviru upravičenega prednostnega področja ne uvršča.
Ad 2) Za stroške, ki so v javnem pozivu opredeljeni kot neupravičeni, v tabeli Ocena stroškov naložbe glede na kategorije stroškov ne morete predvideti podpore s sredstvi Sklada za modernizacijo, saj so upravičeni stroški 0,00 EUR. Enako velja za DDV in morebitne druge neupravičene stroške.
Ad 3) Pri kazalniku »dodatne nameščene zmogljivosti za proizvodnjo energije iz obnovljivih virov« gre za posredni rezultat investicije. V kolikor bo zaradi izvedbe investicije možno na elektroenergetsko omrežje priključiti dodatne proizvodne kapacitete za OVE, se v okviru kazalnika oceni potencial teh kapacitet (že obstoječe kapacitete se ne upoštevajo) in v utemeljitvi pojasni oceno potenciala.

Ad 4) Za hranilnik električne energije, ki je del in obratuje v zaprtem distribucijskem sistemu, se smatra, da ni neposredno priključen na javno elektroenergetsko omrežje in zato ne izpolnjuje posebnih pogojev za ugotavljanje upravičenosti v okviru JP MS 2025.
Ad 5) V fazi prijave projektnega predloga na JP MS 2025 zadostuje dokazilo, kot je npr. izdano soglasje za priključitev naprave za shranjevanje električne energije na elektroenergetsko omrežje oz. tehnične specifikacije ali druga dokumentacija, iz katere izhaja kapaciteta naprave ter vir električne energije, ki se shranjuje.
Rok za oddajo vlog na javni poziv JP MS 2025 je podaljšan do 30. 9. 2025.


	2.
	Prejeto: 26. 8. 2025

	Vprašanja:
Pozdravljeni,
V zvezi z javnim pozivom za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2026-2030 vas prosimo za dodatna pojasnila o razpisnih pogojih:
1. Kdaj okvirno lahko pričakujemo, da bo objavljen poziv za drugo fazo postopka za naložbe v
shranjevanje energije?
2. Katere tehnologije shranjevanja energije so upravičene do sofinanciranja?
3. Ali so do sofinanciranja upravičene tudi naložbe v pretvorbe viškov proizvedene električne energije v plin (shranjevanje sezonskih viškov električne energije)?
4. Ali so do sofinanciranja upravičene le naložbe na področju shranjevanja električne energije, ki so neposredno priključene ne elektroenergetsko omrežje?
5. Katera vrsta državnih pomoči in oblika spodbude je predvidena za naložbe v shranjevanje energije?
Kakšna bo dovoljena intenziteta pomoči za tovrstne naložbe?

	Odgovor:
Ad 1) Druga faza postopka za dodeljevanju spodbud v okviru Sklada za modernizacijo se bo izvedla po potrditvi sheme naložb ali posamezne naložbe, ki jo bo Republika Slovenija na podlagi indikativnega seznama naložb iz JP MS 2025 prijavila na Evropsko investicijsko banko, ter prejemu prvega izplačila sredstev Sklada za modernizacijo na podlagi potrjene sheme naložb ali posamezne naložbe. Ocena ministrstva je, da bi se druga faza postopka lahko pričela v drugi polovici leta 2026.
Ad 2) Tehnologije shranjevanja energije niso predpisane, morajo pa biti zrele in delovati v operativnem okolju pod primerljivimi pogoji in obsegom ter razpolagati z ustreznimi referencami. Prototipne in pilotne naprave niso predmet sofinanciranja.
Ad 3) Na podlagi podanih informacij težko ocenimo upravičenost projektnega predloga, lahko pa pojasnimo, da prednostno področje, ki je predmet JP MS 2025, ne zajema nikakršnih naložb v fosilne vire energije. Glejte tudi vprašanje in odgovor na vprašanje št. 1.
Ad 4) Naložbe na področju shranjevanja električne energije so upravičene in izpolnjujejo posebne pogoje za ugotavljanje upravičenosti v okviru JP MS 2025 le, če je hranilnik električne energije neposredno priključen na javno elektroenergetsko omrežje.
Ad 5) V okviru druge faze postopka dodeljevanja spodbud se sredstva Sklada za modernizacijo dodeljujejo v obliki nepovratnih virov financiranja. Za samostojne naložbe v shranjevanje energije, ki so v skladu s posebnimi pogoji za ugotavljanje upravičenosti JP MS 2025, je predvidena priglasitev individualne ali sheme državne pomoči na Evropsko komisijo, pri čemer maksimalne intenzivnosti in zneska pomoči na podjetje in naložbeni projekt še ne moremo opredeliti, saj ni znana pravna podlaga, po kateri bo tovrstna pomoč dovoljena. Za naložbe v shranjevanje energije, ki so del integriranega projekta, ki hkrati zajema tudi naložbo v nove kapacitete proizvodnje energije iz obnovljivih virov (pri čemer ta del naložbe ne more biti upravičen strošek po JP MS 2025), se sredstva Sklada za modernizacijo dodeljujejo v skladu s pogoji za dodeljevanje državne pomoči iz 41. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (v nadaljevanju: Uredba GBER). Intenzivnost pomoči v tem primeru znaša največ 30 % upravičenih stroškov naložbe v shranjevanje energije, kar se lahko poveča za 20 odstotnih točk za pomoč, dodeljeno malim podjetjem, in za 10 odstotnih točk za pomoč, dodeljeno srednjim podjetjem. Najvišji znesek pomoči po 41. členu Uredbe GBER je lahko 30 milijonov EUR na podjetje in naložbeni
projekt.




	3.
	Prejeto: 3. 9. 2025

	Vprašanja:
Pozdravljeni,
V zvezi z javnim pozivom za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2026-2030 vas prosimo za dodatna pojasnila o razpisnih pogojih:
1. Podjetje zaprto finančno konstrukcijo zagotavljalo tako, da bi projekt financiralo s svojim kapitalom in s pomočjo lastnika podjetja. Zanima nas, ali je dovolj, da priložimo podpisano potrdilo/izjavo o financiranju projekta z naše oziroma lastnikove strani, ali je potrebno predložiti še kakšna druga dokazila?
2. Zanima nas ali je lahko predlagatelj projektnega predloga podjetje A, ki v imenu in za račun podjetja B (ki je lastnik zemljišča na katerem se bo izvajal predmet naložbe) pridobi gradbeno dovoljenje, pri čemer podjetje A nastopa v vlogi investitorja v naložbo hranilnika. Takšno pravno razmerje je urejeno v najemni pogodbi med podjetjema A in B.
3. V razpisni dokumentaciji je naveden pogoj, da se naložba še ni začela in da se lahko začne izvajat šele po oddaji vloge na predmetni javni poziv. Ali to pomeni, da bodo do sofinanciranja upravičeni tudi projekti, ki bodo v času objave javnega poziva za neposredno potrditev (druga faza postopka) že v izvajanju ali pa že zaključeni?
4. Ali lahko na razpis prijavimo projekt hranilnika energije, za katerega smo v postopku pogajanj za
nakup projekta, nismo pa še pravno-formalno lastniki (imamo pa razdelano finančno konstrukcijo projekta in vpogled v časovnico glede vseh dovoljenj)?

	Odgovor:
Ad 1) Projektni predlog mora izkazati zaključeno finančno konstrukcijo oz. ob upoštevanju podpore s sredstvi Sklada za modernizacijo zagotovljene vse ostale vire za izvedbo celotne naložbe. V primeru zunanjih investitorjev je potrebno predložiti najmanj podpisano pismo o nameri investitorja z navedenim zneskom virov za financiranje naložbe, ki je predmet projektnega predloga. V primeru lastnih virov pa ustrezno dokazilo o zagotovljenih sredstvih za kritje zneska naložbe z lastnimi viri (npr. bančno potrdilo o zagotovljenih denarnih sredstvih, bančne garancije, morebitna posojila ipd.).
Ad 2) Na podlagi podanih informacij ne moremo podati celovit in zavezujoč odgovor. Investitor, ki za poseg na nekem zemljišču pridobiva gradbeno dovoljenje, mora izkazati tudi pravico graditi oz. pravico do posega na tem zemljišču, kar izkazuje z lastništvom, solastništvom ali drugo stvarno pravico na tem zemljišču oz. z drugimi dokazili v skladu z veljavno gradbeno zakonodajo. Kot ustrezna dokumentacija, ki izkazuje pravico graditi oziroma do izvedbe posega, je lahko npr. izpis iz zemljiške knjige, najemna ali služnostna pogodba, sklenjena za obdobje najmanj 5 let po zaključku naložbe, ustrezno soglasje solastnikov za izvedbo posega na nepremičnini ipd.
Ad 3) Projektni predlog, ki bo v okviru prve faze postopka dodeljevanja spodbud (JP MS 2025) uvrščen na listo A indikativnega seznama naložb za sofinanciranje s sredstvi Sklada za modernizacijo v obdobju 2026-2030, se ne sme zaključiti pred pričetkom druge faze postopka dodeljevanja spodbud (datum objave povabila).
Ad 4) Na podlagi podanih informacij težko ocenimo upravičenost projektnega predloga. Izkazovanje oz.
dokazovanje pravice graditi se s predložitvijo ustreznih dokazil izvede v okviru druge faze postopka
dodeljevanja spodbud.




	4.
	Prejeto: 4. 9. 2025

	Vprašanja:
Spoštovani.
Imamo vprašanje v zvezi z Javnim pozivom za izbor projektnih predlogov za uvrstitev na indikativni seznam
naložb za sofinanciranje s sredstvi Sklada za modernizacijo v obdobju 2026-2030 (oznaka: JP MS 2025). Zanima nas podrobnejša obrazložitev zapisa v 6. poglavju javnega poziva (Prednostna področja), saj nismo prepričani, ali besedilo v alineji pomeni:
· da moramo imeti naložbo tako v daljinsko ogrevanje kot tudi v električno prenosno omrežje hkrati,
oziroma,



	· da lahko prijavimo tudi naložbo samo z enega področja (torej samo s področja daljinskega ogrevanja ali samo za električno prenosno omrežje)?

	Odgovor:
V 6. poglavju javnega poziva je opredeljeno prednostno področje, kot ga opredeljuje člen 10d(2) ETS direktive. Naložba, ki jo prijavljate kot projektni predlog, pa lahko zajema eno ali več posameznih področij (npr. področje
daljinskega ogrevanja). Glejte tudi vprašanje in odgovor na vprašanje št. 1.




	5.
	Prejeto: 9. 9. 2025

	Vprašanja:
Spoštovani,
pripravljamo dokumentacijo za razpis in imamo več vprašanj na katere bi želeli dobiti odgovore. Vprašanja so
naslednja:
1. Upravičeni stroški: izgradili bomo 7.700 m2 velik objekt, katerega ocenjena gradbena vrednost je 7 mio EUR. Znotraj tega stroška imamo stroške s hranilnikom energije, ki bo približno 0,5 mio EUR ter stroške notranjih ogrevalno-hladilnih inštalacij katerih predvidena vrednost bo 0,8 mio EUR. VPR: Kaj so upravičeni stroški za ta razpis? Ali je to samo hranilnik energije (0,5 mio EUR) ali je to hranilnik energije skupaj z ogrevalno/hladilnim sistemom (0,5+0,8 = 1,3 mio EUR)?
2. Potrebna dovoljenja: vezano na zgodnjo delitev imamo situacijo, da je za hranilnik toplote potrebno samo rudarsko in vodno soglasje, v primeru objekta pa je to gradbeno dovoljenje. VPR: Ali tudi vi to tako vidite, da je v primeru, da je upravičen strošek samo hranilnik energije potrebno samo rudarsko
in vodno soglasje, v primeru gradnje celotnega objekta pa je potrebno GD.

	Odgovor:
Ad 1) Na podlagi podanih informacij težko ocenimo upravičenost projektnega predloga. Upravičenost stroškov ogrevalno-hladilnih inštalacij je odvisna od namena naložbe v tovrstno opremo (npr. gre za zamenjavo dotrajanih inštalacij za potrebe zmanjšanja izgub, ali se bodo vgradili tudi elementi za pametno upravljanje in monitoring teh inštalacij). V projektnem predlogu morata biti izkazana skladnost naložbe s cilji ETS direktive ter zmanjšanje emisij toplogrednih plinov.
Ad 2) Na podlagi podanih informacij ne moremo podati celovit in zavezujoč odgovor. Katera dokazila boste morali predložiti, je odvisno od opredelitve oz. obsega projektnega predloga. V kolikor bo projektni predlog zajemal naložbo zgolj v hranilnik energije, bo treba izkazati, da razpolagate z vsemi potrebnimi dovoljenji, soglasji, mnenji, ki so za tovrstne naložbe obvezni in jih kot takšne opredeli vodja projektiranja po Gradbenem
zakonu (Uradni list RS, št. 199/21, 105/22 – ZZNŠPP, 133/23, 85/24 – ZAID-A in 47/25 – odl. US).




	6.
	Prejeto: 10. 9. 2025

	Vprašanja:
Spoštovani,
v okviru razpisa Javni poziv za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2026–2030 (JP MS 2025) imamo vprašanje glede interpretacije določbe, ki se nanaša na nakup zemljišč.
Zanima nas, kako se v okviru razpisa obravnava naslednji primer:
· v kolikor zemljišče ni predmet odkupa, temveč najem z rednim plačevanjem najemnine (mesečno
oziroma letno),
· ter v primeru avansnega plačila najemnine za določeno obdobje,
pri čemer v nobenem od navedenih primerov ne postanemo lastniki zemljišča.
Prosimo za pojasnilo, ali se takšni stroški štejejo kot upravičeni v okviru predmetnega javnega poziva, oziroma
kako jih je potrebno ustrezno uvrstiti in prikazati v projektni dokumentaciji.
· Dodatno nas zanima, če obstajajo omejitve pri tem, da vlogo za sofinanciranje sedaj odda projektno
podjetje, katerega lastništvo se bo tekom izvedbe projekta spremenilo?

	Odgovor:
V okviru stroškov nakupa zemljišč se navedejo le stroški dejanskih odkupov zemljišč, stroški najema zemljišč
ne morejo biti upravičen strošek po JP MS 2025.



Morebitne spremembe lastništva predlagatelja projektnega predloga se morajo v najkrajšem možnem času sporočiti ministrstvu ne glede na fazo izvajanja projekta. V kolikor se naložba, ki je predmet podpore s sredstvi Sklada za modernizacijo, v ničemer ne spreminja, njen namen in cilji pa se ohranjajo tudi po spremembi lastništva, je takšna sprememba tekom izvajanja projekta dopustna, pod pogojem, da podjetje, ki je prejemnik spodbude, še vedno izpolnjuje vse pogoje za ugotavljanje upravičenosti v okviru druge faze postopka dodeljevanja spodbud (povabilo).

Kazalnik Merska enota Naértovana vrednost 1D kazalnika
pricakovani letni prihranek encrgje MWh/leto Kla
pri¢akovani skupni prihranek energije do konca dobe kofistngsti nalozbé MWh K1b
pricakovani letni priranek emisij toplogrednih plinov tco2 K2a
pri¢akovani skupni prihranek emisij toplogrednih plinov do konca dobe koristnosti tco2 K2b
dodatne namescene zmogliivosti za proizvodnjo energije iz obnovijivih virov Mw K3

